শাং ইয়াং, চিন রাজ্যের একজন আইনপ্রণয়নকারী, যুদ্ধরত রাজ্য কালে আইনসর্বস্বতা ধারণার প্রবর্তন করেন, এবং খ্রিস্টপূর্ব ৩৬১ অব্দ থেকে খ্রিস্টপূর্ব ৩৩৮ অব্দ পর্যন্ত সামরিক বাহিনীতে বেশ কিছু সংস্কার কাজ করেন। এছাড়া তিনি খ্রিস্টপূর্ব চতুর্থ শতাব্দীর মাঝামাঝিতে জিয়ানইয়াংয়ে চিন রাজ্যের রাজধানী গড়ে তুলতে অবদান রাখেন। আইনসর্বস্বতার প্রসার লাভ করলে চীনে যুদ্ধ শুরু হয়। শরৎ বসন্ত যুগে বলা হত যুদ্ধ হল ভদ্রলোকদের কাজ এবং যুদ্ধে সেনাপতিদের স্বর্গীয় আইনের প্রতি শ্রদ্ধা রেখে যুদ্ধ করতে হত। চিন যুদ্ধের এই মতবাদকে অস্বীকার করে এবং শত্রুর দুর্বলতার সুযোগ নিতে থাকে। ওয়েই রাজ্যের একজন অভিজাত অভিযোগ করেন যে চিনরা ছিল খুবই অর্থলোভী, জেদী, মুনাফা প্রত্যাশী ও আন্তরিকতাহীন এবং শিষ্টাচার, সুসম্পর্ক, নৈতিক কার্যাবলী সম্পর্কে অজ্ঞ।

চিনদের আরেকটি বড় শক্তি ছিল তাদের দক্ষ সামরিক বাহিনী ও যোগ্য সেনাপ্রধান। তারা নতুন যুদ্ধসরঞ্জাম ও যোগাযোগ ব্যবস্থার সদ্ব্যবহার করে, যা তাদের শত্রুবাহিনীর ছিল না। চিন সাম্রাজ্যের আরেকটি প্রধান সুবিধা ছিল ভৌগলিক অবস্থান। পর্বতবেষ্টিত রাজ্যটি প্রাকৃতিকভাবে একটি শক্ত অবস্থান লাভ করে। গুয়ানঝং এলাকার প্রাণকেন্দ্র রাজ্যটি ইয়াংজি নদীর বিপরীতে গুয়ানডং নামে পরিচিত ছিল। খাদ্য উৎপাদন ও প্রাকৃতিক সম্পদে স্বয়ংসম্পূর্ণ হওয়ায় কিনরা বড় ও শক্তিশালী সামরিক বাহিনী গড়ে তুলে। এছাড়া খ্রিস্টপূর্ব ২৪৬ অব্দে ওয়েই নদীতে খাল খননও তাদের রাজ্য বিস্তারে সহায়ক হয়।

সমাজ ও সংস্কৃতি
ক্ষমতা লাভ
সিওংনূর বিরুদ্ধে যুদ্ধ
ধর্ম